Vendsyssel Elite Badminton er foran på point allerede inde de går på banen mandag aften.

Mandag aften tager Vendsyssel Elite Badminton (VEB) imod Skælskør-Slagelse hjmme i Skagen i en altafgørende kamp om grundspillets tredjeplads. En placering, der giver en fordel i kvartfinalerne. En fordel er lige netop, hvad VEB har allerede inden kampen mod Skælskør-Slagelse går i gang. Holdet fører nemlig 1-0 i kampe, inden første bold er slået. Skælskørs damesingle Line Kjærsfeldt har nemlig fået karantæne efter en individuel turnering i Greve, og da Team Skælskør-Slagelse ikke kan indsætte en reserve, vinder VEB's Beiwen Zhang uden kamp. Der er kampstart i badmintonhallen i Skagen mandag klokken 19.